இறுதியாக மைக் பிடித்த வைகோ, “இந்த இயக்கம் தொண்டர்களால் உருவான இயக்கம். பல நிர்வாகிகள், இவ்வளவு வருடங்களாகக் கட்சியில் இருக்கிறார்கள். தலைவர் கண்டுகொள்ளவில்லை என வருத்தப்பட்டதாக அறிகிறேன். அப்படி வருத்தப்படவேண்டிய அவசியமில்லை. உண்மையாக இருப்பவர்களுக்குத்தான் இங்கு மரியாதை. கரன்சி, கார் வைத்திருப்பவர்கள் இங்கு ஒருபோதும் காரியம் சாதிக்க முடியாது. நிச்சயம் நாம் அதிகாரத்தைக் பிடிப்போம். அப்போது உண்மையான தொண்டர்களுக்குத்தான் அங்கீகாரம் கிடைக்கும், பொறுப்புக்கு வரமுடியும். தலைவர் வரும்போது பாவலா செய்து பெயர் எடுத்துவிடலாம் என யாரும் நினைத்துவிடக் கூடாது. மக்கள் பணியைச் செய்யுங்கள். கட்சியை வளர்க்க மக்களைச் சந்தியுங்கள். காலையில் நடந்த நம் கட்சியின் மகளிர் ஆலோசனைக் கூட்டம் தொடங்கியதில் இருந்து, கூட்டம் முடியும்வரை ஒருவர்கூட எழுந்துச் செல்லவில்லை. ஆனால், தலைவருக்காக உயிரைக் கொடுப்பேன் என வசனம் பேசும் உங்கள் கூட்டத்தில், பாதி நாற்காலிகள் காலியாகவே கிடக்கிறது. நம் கட்சி பெண்களிடம் கட்சியின் கட்டுப்பாட்டைக் கற்றுக்கொள்ளுங்கள். இந்தப் பொதுக்கூட்டத்துக்காகவும், தஞ்சையில் நடக்க உள்ள மாநாட்டுக்காகவும் செய்யப்படும் முன்னேற்பாடுகளை நெடுஞ்சாலைத் துறையும், காவல் துறையும் தடுத்துவருகிறது'' என்றவர்,